«Lima» har flere betydninger.

**Lima** er hovedstaden i Peru, og er også landets største by, med ca. 8,4 millioner innbyggere. Byen ligger ved den sentrale delen av kysten av Peru, ved Stillehavet. Navnet Lima blir også brukt på et stort sammenhengende urbant område som strekker seg over de tre elvedalene Chillon, Rimac og Lurin. Dette området ligger innenfor provinsene Lima og Callao. I dette urbane området bor nesten en tredjedel av Perus befolkning. Lima er den femte mest folkerike byen i Latin-Amerika og er en av de 30 største byene i verden.

Historie
--------

Byen ble grunnlagt av Francisco Pizarro 18. januar 1535 og ble raskt et sentrum for den spanske kolonimakten. Det finnes fremdeles en del eldre arkitektur fra 15–1600-tallet i byen, blant annet i bydelen Barrios Altos. I 1746 ble byen rammet av et kraftig jordskjelv.

Universitetet Universidad de San Martín de Porres befinner seg her.

Geografi og klima
-----------------

Klimaet i Lima er ganske spesielt, siden byen ligger i tropene og ved en ørken. Mikroklimaet gjør atmosfæren klam gjennom hele året, men det blir verken kaldt eller veldig varmt her. Den gjennomsnittlige dagtemperaturen om vinteren (juni–september) varierer fra 12 °C til 20 °C. Vinterdagene har vanligvis skyer, tåke og dis, men Lima opplever likevel ikke spesielt mye regn.

Om sommeren (desember–april) er den daglige maksimumstemperaturen gjennomsnittlig 29 °C, med minimumstemperatur på rundt 19 °C. Høsten og våren (september, oktober og mai) er det som regel milde temperaturer, fra 17 °C til 23 °C. Den relative luftfuktigheten er svært høy (nær 100 %), noe som fører til morgentåke fra juni til desember og vedvarende lave skyer fra mai til november. Det er sol, varmt og fuktig om sommeren, overskyet og kjølig om vinteren.

Lima har i snitt bare 1284 timer med solskinn årlig; 28,6 timer i juli og 179,1 i januar. Dette er eksepsjonelt lave tall med tanke på breddegraden.

Eksterne lenker
---------------

* (es) Offisielt nettsted Rediger på Wikidata

* (en) Lima – kategori av bilder, video eller lyd på Commons Rediger på Wikidata

* (en) Lima – galleri av bilder, video eller lyd på Commons Rediger på Wikidata
* (en)  Lima hos Wikivoyage

| * v
* d
* r
Hovedsteder i Sør-Amerika |
| --- |
| **Asunción** (Paraguay) **·** **Bogotá** (Colombia) **·** **Brasília** (Brasil) **·** **Buenos Aires** (Argentina) **·** **Caracas** (Venezuela) **·** **Cayenne** (Fransk Guyana) **·** **Georgetown** (Guyana) **·** **Lima** (Peru) **·** **Montevideo** (Uruguay) **·** **Paramaribo** (Surinam) **·** **Quito** (Ecuador) **·** **Santiago de Chile** (Chile) **·** **Sucre** (Bolivia) |

| * v
* d
* r
Perus regioner |
| --- |
| Amazonas **·** Ancash **·** Apurímac **·** Arequipa **·** Ayacucho **·** Cajamarca **·** Callao **·** Cusco **·** Huancavelica **·** Huánuco **·** Ica **·** Junín **·** La Libertad **·** Lambayeque **·** Lima (region) **·** Lima (kommune) **·** Loreto **·** Madre de Dios **·** Moquegua **·** Pasco **·** Piura **·** Puno **·** San Martín **·** Tacna **·** Tumbes **·** Ucayali | Perus flagg |
| ISO 3166-2:PE |

| * v
* d
* r
Verdensarvsteder i Peru (liste) |
| --- |
|  | 
* Arequipas historiske sentrum
* Chan Chan
* Chavín de Huántar
* Cuzco
* Huascarán nasjonalpark
* Limas historiske sentrum
* Machu Picchu
* Manu nasjonalpark
* Nazcalinjene / Pampas de Jumana-linjene
* Rio Abideo nasjonalpark

 | Perus flagg |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** BNE **·** GeoNames **·** BBC Things **·** MusicBrainz
 |